Document ID: 31999R2730

Title and Content:
ΚΑΝΟΝΙΣΜΟΣ (ΕΚ) αριθ. 2730/1999 ΤΗΣ ΕΠΙΤΡΟΠΗΣ της 21ης Δεκεμβρίου 1999 σχετικά με τη μεταβατική διάταξη για την εφαρμογή του καθεστώτος ειδικής πριμοδότησης για τα αρσενικά βοοειδή που προβλέπεται στο άρθρο 4 του κανονισμού (ΕΚ) αριθ. 1254/1999 του Συμβουλίου περί κοινής οργανώσεως αγοράς στον τομέα του βοείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 50, Εκτιμώντας τα ακόλουθα: (1) ορισμένα διαβατήρια κατά την έννοια του άρθρου 6 του κανονισμού (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το κρέας(2), που συνοδεύουν τα βοοειδή, περιλαμβάνουν ρητώς την μνεία του τέλους της περιόδου επιλεξιμότητας κατά τη διάρκεια του μηνός Ιανουαρίου 2000· (2) οι κτηνοτρόφοι που έχουν στην κατοχή τους βοοειδή τα οποία διαθέτουν τα διαβατήρια αυτά μπορεί να θεωρήσουν, βάσει της εν λόγω μνείας, ότι έχουν το δικαίωμα να λάβουν την πρώτη δόση της ειδικής πριμοδότησης για τα ζώα αυτά, παρόλο που η αλλαγή των ορίων ηλικίας που προβλέπεται στο άρθρο 4 παράγραφος 2 στοιχείο β) του κανονισμού (ΕΚ) αριθ. 1254/1999 έχει ως αποτέλεσμα τα ζώα αυτά να μην είναι πλέον επιλέξιμα από την 1η Ιανουαρίου 2000· (3) για την προστασία των δικαιολογημένων προσδοκιών των κτηνοτρόφων αυτών, κρίνεται σκόπιμο να επιτραπεί στα κράτη μέλη να λάβουν υπόψη τις ημερομηνίες αυτές, στην περίπτωση των βοοειδών των οποίων η επιλεξιμότητα λήγει κανονικά στις 31 Δεκεμβρίου 1999 κατ' φαρμογή του άρθρου 2 παράγραφος 2 στοιχείο β) του κανονισμού (ΕΚ) αριθ. 2342/1999 της Επιτροπής, της 28ης Οκτωβρίου 1999, σχετικά με τη θέσπιση των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου περί κοινής οργανώσεως αγοράς στον τομέα του βοείου κρέατος όσον αφορά το καθεστώς πριμοδοτήσεων(3)· (4) για να μην υποκινηθούν οι κτηνοτρόφοι να καθυστερήσουν την υποβολή της αίτησης ειδικής πριμοδότησης και για να μην επωφεληθούν από κάποιο πλεονέκτημα το οποίο δεν δικαιούνται, το ύψος της ενίσχυσης που πρέπει να εφαρμοστεί στα σχετικά ζώα πρέπει να είναι εκείνο του έτους 1999· (5) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ένα κράτος μέλος μπορεί να αποφασίσει ότι τα βοοειδή τα οποία, βάσει της ημερομηνίας του τέλους της επιλεξιμότητας που εμφαίνεται στα διαβατήρια, θα μπορούσαν να είχαν αποτελέσει αντικείμενο αίτησης χορήγησης της πρώτης δόσης της ειδικής πριμοδότησης από την 1η Ιανουαρίου 2000, κατ' εφαρμογή του άρθρου 2 παράγραφος 2 δεύτερη περίπτωση του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89(4), που καταργήθηκε από τον κανονισμό (ΕΚ) αριθ. 2342/1999, αλλά τα οποία δεν είναι πλέον επιλέξιμα για την χορήγηση της πρώτης δόσης της ειδικής πριμοδότησης από την 1η Ιανουαρίου 2000, λόγω της έναρξης ισχύος του άρθρου 2 παράγραφος 2 στοιχείο β) του κανονισμού (ΕΚ) αριθ. 2342/1999, μπορούν να αποτελέσουν αντικείμενο αίτησης χορήγησης της πρώτης δόσης της ειδικής πριμοδότησης μέχρι την ημερομηνία του τέλους της επιλεξιμότητας που αναφέρεται στο άρθρο 2 του παρόντος κανονισμού. Άρθρο 2 Ο παρών κανονισμός εφαρμόζεται μόνο στα βοοειδή που συνοδεύονται από διαβατήριο κατά την έννοια του άρθρου 6 του κανονισμού (ΕΚ) αριθ. 820/97, υπό τον όρο ότι η αρμόδια αρχή αναφέρει στο εν λόγω διαβατήριο την ημερομηνία του τέλους της επιλεξιμότητας κατά τη διάρκεια του μήνα Ιανουαρίου 2000, στο πλαίσιο της πρώτης δόσης της ειδικής πριμοδότησης κατ' εφαρμογή του άρθρου 2 παράγραφος 2 δεύτερη περίπτωση του κανονισμού (ΕΟΚ) αριθ. 3886/92. Άρθρο 3 Το ποσό ανά ζώο των πριμοδοτήσεων που χορηγούνται κατ' εφαρμογή του παρόντος κανονισμού είναι εκείνο το οποίο εφαρμοζόταν για τις αιτήσεις που υποβλήθηκαν στο πλαίσιο του έτους 1999. Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Δεκεμβρίου 1999.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2972
2737
2443

EuroVoc IDs (Expanded): 2972
2737
2443

Dataset Source: meu

Split: train